proxectonos/corpus_dominio_legal_administrativo_tmp huggingface dataset:
DECRETO 69/2010, do 22 de abril, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción dunha senda peonil na AC-123, para mellora da seguridade viaria, treito Franza-Ares, nos municipios de Mugardos e Ares. (Clave AC/08/068.06).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 05/05/2010

Con data do 26 de xaneiro de 2009, a Dirección Xeral de Obras Públicas resolveu aprobar o proxecto de construción dunha senda peonil na AC-123, para mellora da seguranza viaria, treito Franza-Ares, nos municipios de Mugardos e Ares. (Clave: AC/08/068.06).
A xustificación da urxencia de ocupación dos bens e dereitos precisos para a execución desta actuación vén motivada pola existencia de asentamentos dispersos densamente poboados na estrada AC-123, dentro dos concellos de Mugardos e Ares, cun treito de calzada desprovisto de beiravías e cuns largos totais variables que resultan insuficientes para unha circulación peonil segura ou para a parada eventual de vehículos por mor dunha emerxencia ou avaría.
Despois da análise da situación actual conclúese que o potencial de sinistrabilidade na estrada se pode producir por velocidades inadecuadas dos condutores, a falta de visibilidade nos cruzamentos e parada en interseccións e atropelos de peóns debido á inexistencia de traxectos peonís.
Por todo isto, requírese unha actuación no tronco e marxes da referenciada estrada, enfocada principalmente na mellora da seguridade viaria, por medio dunha alarga da plataforma con melloras puntuais dos parámetros de trazado na planta, mellora das interseccións con outras vías, sendas peonís ao longo do trazado, iluminación óptima do tronco e das interseccións e sinalizacións vertical e horizontal con balizamento do tronco.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día vinte e dous de abril de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para efectos de expropiación do proxecto de construción dunha senda peonil na AC-123, para mellora da seguridade viaria, treito Franza-Ares, nos municipios de Mugardos e Ares. (Clave: AC/08/068.06).
Santiago de Compostela, vinte e dous de abril de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 26 de abril de 2010 pola que se dispón a renovación dun vogal no Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 07/05/2010

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e entidades e organismos representados no consello de administración.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das ditas competencias.
Polo exposto, en exercicio da facultade atribuída
DISPOÑO:
Por proposta da Federación Nacional de Transportes, Comunicacións e Mar da UGT-Galicia a renovación do mandato de Cándido Rodríguez Graña como vogal do Consello de Administración da Autoridade Portuaria de Vigo e a súa ría, e en representación da organización sindical máis representativa no porto (UGT).
Santiago de Compostela, 26 de abril de 2010.
Rosa María Quintana Carballo
Conselleira do Mar
ORDE do 26 de abril de 2010 pola que se dispón o nomeamento dun vogal en representación da Xunta de Galicia no Consello de Administración da Autoridade Portuaria de Marín e ría de Pontevedra.
CONSELLERÍA DO MAR — II. AUTORIDADES E PERSOAL — 07/05/2010

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
DISPOÑO:
O nomeamento de Paloma Rueda Rúa como vogal do Consello de Administración da Autoridade Portuaria de Marín e ría de Pontevedra, en representación da Xunta de Galicia.
Santiago de Compostela, 26 de abril de 2010.
Rosa María Quintana Carballo
Conselleira do Mar
ORDE do 26 de abril de 2010 pola que se dispón o cesamento dun vogal en representación da Xunta de Galicia no Consello de Administración da Autoridade Portuaria de Marín e ría de Pontevedra.
CONSELLERÍA DO MAR — II. AUTORIDADES E PERSOAL — 07/05/2010

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
DISPOÑO:
O cesamento por petición propia, e en representación da Xunta de Galicia, de José Manuel Álvarez-Campana Gallo como vogal do Consello de Administración da Autoridade Portuaria de Marín e ría de Pontevedra, agradecéndolle os servizos prestados.
Santiago de Compostela, 26 de abril de 2010.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
RESOLUCIÓN do 29 de marzo de 2010 pola que se procede á publicación das subvencións concedidas en virtude da Orde do 3 de febreiro de 2009 pola que se establecen as bases que rexen as axudas destinadas a entidades sen ánimo de lucro para a realización de programas de apoio a familias monoparentais e se procede á súa convocatoria, modificada pola Orde do 2 de novembro de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 05/05/2010

De conformidade co disposto no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas en virtude da Orde do 3 de febreiro de 2009 pola que se establecen as bases que rexen as axudas destinadas a entidades sen ánimo de lucro para a realización de programas de apoio a familias monoparentais, modificada pola Orde do 2 de novembro de 2009.
Finalidade da axuda: as axudas teñen por obxecto financiar programas de apoio a familias monoparentais con fillas e fillos menores ao seu cargo, que sexan desenvoltos por entidades sen ánimo de lucro que estean debidamente inscritas no rexistro de entidades prestadoras de servizos sociais da Consellería de Traballo e Benestar.
Normativa reguladora: Orde do 3 de febreiro de 2009 pola que se establecen as bases que rexen as axudas destinadas a entidades sen ánimo de lucro para a realización de programas de apoio a familias monoparentais e se procede á súa convocatoria, modificada pola Orde do 2 de novembro de 2009 (Diario oficial de Galicia nº 40, do 26 de febreiro de 2009 e Diario Oficial de Galicia nº 218, do 6 de novembro de 2009, respectivamente).
Crédito orzamentario total: 341.857,20 euros con cargo ás aplicacións orzamentarias 05.30.312A.481.0 (150.000 euros) e 48.02.312A. 481.0 (191.857,20 euros).
Santiago de Compostela, 29 de marzo de 2010.
Susana López Abella
Secretaria xeral de Familia e Benestar
Ver referencia pdf "08400D008P040.PDF"
RESOLUCIÓN do 15 de abril de 2010 pola que se publica a relación dos premios da fase autonómica do concurso sobre consumo responsable e calidade de vida Consumópolis 5: Ti, de que vas? A min mólame o consumo responsable.
INSTITUTO GALEGO DE CONSUMO — III. OUTRAS DISPOSICIÓNS — 03/05/2010

Por Resolución do 22 de febreiro de 2010 (DOG nº 40, do 1 de marzo), convocouse a fase autonómica do concurso de premios sobre consumo responsable e calidade de vida Consumópolis 5: Ti, de que vas?A min mólame o consumo responsable.
Vista a proposta do xurado relativa á selección dos traballos presentados, efectuada segundo o disposto no artigo 8º polo xurado mencionado no artigo 7º da citada resolución, procede a súa publicación de conformidade con ela. Na súa virtude:
RESOLVO:
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis 5: Ti, de que vas? A min mólame o consumo responsable, que se relacionan no anexo desta resolución, facendo constar que os clasificados en primeiro lugar en cada unha das categorías representarán a comunidade autónoma na fase estatal del concurso.
Santiago de Compostela, 15 de abril de 2010.
Mª Nava Castro Domínguez
Presidenta do Instituto Galego de Consumo
ANEXO
3º ciclo de ensino primario
1º premio:
CEIP Lourido.
Localidade: Poio (Pontevedra).
Alcume do equipo: Meteoritos.
Título do álbum virtual: Consureflexións.
Coordinador: Manuel Fontán Teso.
Contía do premio: 1.000 euros e diploma.
2º premio:
CEIP Barreiros.
Localidade: Barreiros (Lugo).
Alcume do equipo: Sutroka.
Título do álbum virtual: Os que non contaminan.
Coordinadora: Marta Castelao Rolle.
Contía do premio: 600 euros e diploma.
3º premio:
CEIP Pepe Xan da Baña.
Localidade: Santa Comba (A Coruña).
Alcume do equipo: Backstage.
Título do álbum virtual: Visiones.
Coordinadora: Mª Isabel Varela Landeira.
Contía do premio: 300 euros e diploma.
1º ciclo de ensino secundario:
1º premio:
IES Maximino Romero de Lema.
Localidade: Baio ( A Coruña).
Alcume do equipo: Bos e xenerosos.
Título do álbum virtual: Consumir responsablemente.
Coordinador: Alejo Figueroa Soto.
Contía do premio: 1.000 euros e diploma.
2º premio:
Colexio Abrente.
Localidade: Portonovo-Sanxenxo (Pontevedra).
Alcume do equipo: Afumedecarozo.
Título do álbum virtual: Consurespons.
Coordinador: Andrés Hay Hermida.
Contía do premio: 600 euros e diploma.
3º premio:
CPI Maside.
Localidade: Maside (Ourense).
Alcume do equipo: Picnalión.
Título do álbum virtual: Mejor consumo en nuestro mundo.
Coordinadora: Ana Belén Vázquez Rodríguez.
Contía do premio: 300 euros e diploma.
2º ciclo de ensino secundario:
1º premio:
IES Perdouro.
Localidade: Burela (Lugo).
Alcume do equipo: Biotopo.
Título do álbum virtual: Reciclando recuerdos.
Coordinadora: Marta Castelao Rolle.
Contía do premio: 1.000 euros e diploma.
2º premio:
IES Maximino Romero de Lema.
Localidade: Baio (A Coruña).
Alcume do equipo: Ledicia.
Título do álbum virtual: Reflesión, pensamento.
Coordinador: Alejo Figueroa Soto.
Contía do premio: 600 euros e diploma.
3º premio:
Deserto.
RESOLUCIÓN do 5 de abril de 2010, da Dirección Xeral de Desenvolvemento Pesqueiro, pola que se procede á publicación das subvencións concedidas en virtude da Orde do 2 de xuño de 2009, pola que se establecen as bases e se regula o procedemento de concesión de axudas para a realización de proxectos de promoción sociocultural e divulgación nas comunidades pesqueiras e o sector pesqueiro para o bienio 2009-2010.
CONSELLERÍA DO MAR — III. OUTRAS DISPOSICIÓNS — 03/05/2010

O artigo 20 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia. En consecuencia,
RESOLVO:
Ordenar a publicación no Diario Oficial de Galicia das subvencións concedidas de contía igual ou superior a 3.000 euros, correspondentes á orde de referencia.
Santiago de Compostela, 5 de abril de 2010.
Susana Rodríguez Carballo
Directora xeral de Desenvolvemento Pesqueiro
ANEXO
Norma reguladora: Orde do 2 de xuño de 2009, pola que se establecen as bases e se regula o procedemento de concesión de axudas para a realización de proxectos de promoción sociocultural e divulgación nas comunidades pesqueiras e o sector pesqueiro (DOG nº 113, do 11 de xuño).
Finalidade da axuda: a subvención dos gastos correntes e os gastos de equipamento que se lles orixinen ás entidades ÁS que se lles concedan as axudas para a realización dos proxectos de promoción sociolcultural e divulgación do sector pesqueiro conforme o establecido no artigo 2 da orde do 2 de xuño.
Aplicacións orzamentarias: 14.04.722A.481.1 e 14.04.722A.780.0 dos orzamentos xerais da Comunidade Autónoma para os anos 2009 e 2010.
Crédito orzamentario para o ano 2009: 83.000  na aplicación orzamentaria 14.04.722A.481.1 e 300.000  na aplicación orzamentaria 14.04.722A.780.0.
Crédito orzamentario para o ano 2010: 135.000  na aplicación orzamentaria 14.04.722A.481.1 e 300.000  na aplicación orzamentaria 14.04.722A.780.0.
Entidades beneficiarias da subvención cunha contía igual ou superior a 3.000 .
Ver referencia pdf "08200D011P059.PDF"
RESOLUCIÓN do 6 de abril de 2010, da Dirección Xeral de Relacións Laborais, pola que se ordena a inscrición e depósito no rexistro, e se dispón a publicación no Diario Oficial de Galicia, do acordo da comisión paritaria do convenio colectivo autonómico de transporte de enfermos e accidentados en ambulancia, relativo á aprobación da táboa salarial para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/05/2010

Visto o acordo polo que se aproba a táboa salarial para o ano 2010, que subscribiu a comisión paritaria do convenio colectivo autonómico de transporte de enfermos e accidentados en ambulancia, na xuntanza que tivo lugar o 23 de marzo de 2010, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición e depósito da dita revisión salarial no Rexistro Xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 6 de abril de 2010.
Odilo Martiñá Rodríguez
Director xeral de Relacións Laborais
Acta de xuntaza da comisión paritaria do convenio colectivo autonómico de transporte de enfermos e accidentados
en ambulancia
En Santiago de Compostela, sendo as once quince horas do día dezasete de marzo de dous mil dez, na sede do Consello Galego de Relacións Laborais, sito na rúa Algalia de Abaixo, 24-baixo, reúnense as persoas abaixo sinaladas, en presenza do presidente do Consello Galego de Relacións Laborais, co obxecto de acordar as táboas salariais do ano 2010 do convenio colectivo autonómico de transporte de enfermos e accidentados en ambulancia.
-Representación empresarial:
Manuel Eduardo Quiroga Negreira.
Enrique Blanco Manzano.
Agustín Capón Moure.
Ramón González Doriz.
Armando Carballosa Fernández.
-Representación social:
*UGT Galicia:
Óscar Vázquez Vázquez.
Emilio Bahamonde López.
Miguel Ángel Reboiras Casais.
*SN de CC.OO. de Galicia:
Pedro A. Beade Roel.
Gerardo Rodríguez Iglesias.
Roberto Rodríguez García.
Marcos Pérez Rodríguez.
David Fernández Cora.
Ábrese a xuntanza intercambiándose entre as partes empresarial e sindical os incrementos salariais que, conforme o convenio colectivo en vigor, corresponden ao ano 2010. Acórdase aprobar as táboas salariais correspondentes ao ano 2010, encargando ao Consello Galego de Relacións Laborais os trámites de rexistro e depósito.
As táboas son as seguintes:
Ver referencia pdf "08200D009P057.PDF"
E non tendo máis asuntos que tratar, remata a reunión, sendo as trece e quince horas do día sinalado no encabezamento, e redáctase para o efecto esta acta, que asinan todos os asistentes.
RESOLUCIÓN do 30 de abril de 2010, da Secretaría Xeral de Política Lingüística, pola que se conceden axudas para proxectos de fomento do uso do galego dos centros de ensino privados de Galicia que imparten ensinanzas regradas de niveis non universitarios, para o curso escolar 2009-2010 (ED 101 A).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/2010

A Resolución do 10 de decembro de 2009 (DOG do 11 de xaneiro de 2010) anuncia a concesión de axudas para a realización de proxectos de fomento do uso do galego, promovidos polos equipos de normalización e dinamización lingüística nos centros privados de ensino regrado non universitario en Galicia, durante o curso escolar 2009-2010.
Logo de ver a proposta formulada pola comisión constituída ao abeiro do artigo 9.1º da dita resolución, esta secretaría
Dispón:
Artigo único.-A concesión de axudas na contía que se indica aos proxectos relacionados no anexo I e a exclusión dos proxectos relacionados no anexo II, con indicación do motivo.
Contra esta resolución caberá interpoñer recurso de reposición, no prazo dun mes, ante o secretario xeral de Política Lingüística ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, contados os prazos, en ambos os dous casos, desde o día seguinte ao da publicación desta resolución no Diario Oficial de Galicia.
Santiago de Compostela, 30 abril de 2010.
Anxo M. Lorenzo Suárez
Secretario xeral de Política Lingüística
Ver referencia pdf "08200D005P013.PDF"
Ver referencia pdf "08200D007P022.PDF"
ORDE do 22 de abril de 2010 pola que se fixa o importe do crédito dispoñible na convocatoria de 2010 para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira, convocadas pola Orde do 27 de agosto de 2009 pola que se establecen as bases e se regula o procedemento da súa concesión (con financiamento do Fondo Europeo de Pesca).
CONSELLERÍA DO MAR — III. OUTRAS DISPOSICIÓNS — 07/05/2010

A Orde do 27 de agosto de 2009 (DOG nº 175, do 7 de setembro) establece as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira e procede á convocatoria para o ano 2009 (con financiamento do Fondo Europeo de Pesca).
O artigo 10 da citada orde establece que a presentación das solicitudes mantense aberta ata o 30 de setembro de 2012, establecéndose no mesmo os períodos anuais de resolución.
O artigo 9 da citada orde determina o crédito orzamentario con cargo ao cal se financia a concesión de axudas, establecendo no seu punto 4 o importe para o ano 2009 e no 5, que a contía de anos sucesivos ata 2013, realizarase por orde anual que determinará os seus importes.
Aprobados os orzamentos da Comunidade Autónoma de Galicia para 2010 pola Lei 9/2009, do 23 de decembro, compré facer pública a contía do crédito orzamentario destinados a facer fronte a ditas axudas.
Para tal obxecto, esta consellería
DISPÓN:
Artigo 1º.-Crédito orzamentario de 2010.
O crédito orzamentario para as solicitudes de axuda tramitadas durante o exercicio do ano 2010 e a plurianualidade asociada ás axudas que poidan concederse neste acada o importe de once millóns novecentos noventa e sete mil catrocentos corenta euros (11.997.440 euros), repartidos nas seguintes anualidades e partidas orzamentarias:
Partida orzamentaria	 Ano 2010 Ano 2011 Ano 2012
14.04.723B.770.0	 3.626.165  2.538.315  2.175.699 
14.04.723B.780.0	 1.979.987  1.001.687  675.587 
Totais		 5.606.152  3.540.002  2.851.286 
As axudas financiaranse con cargo a fondos do FEP (61%), fondos do Estado (19,5%) e fondos da Comunidade Autónoma de Galicia (19,5%).
Artigo 2º.-Ampliación de crédito.
A contía establecida no artigo anterior para a anualidade 2010 poderá ser incrementada na cantidade resultante das incorporacións de créditos remanentes doutros exercicios, unha vez realizada esta pola Consellería de Facenda.
Artigo 3º.-Concesión das axudas.
A concesión de axudas quedará limitada, en todo caso, ás dispoñibilidades orzamentarias.
Santiago de Compostela, 22 de abril de 2010.
Rosa María Quintana Carballo
Conselleira do Mar
ORDE do 30 de abril de 2010 pola que se modifica a Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
CONSELLERÍA DO MEDIO RURAL — III. OUTRAS DISPOSICIÓNS — 07/05/2010

Por orde da Consellería do Medio Rural, do 23 de decembro de 2009, aprobouse o Regulamento da indicación xeográfica protexida Grelos de Galicia e do seu Consello Regulador, e nomeouse o Consello Regulador provisional.
En reunión do Pleno do Consello Regulador do 12 de marzo de 2010, aceptouse a renuncia, por motivos persoais, de Enrique Costas Rodríguez como vogal dese consello regulador, así como a súa substitución por Marcos Cid Cid.
Na súa virtude, por proposta do Pleno do Consello Regulador, tendo en conta as consideracións expostas e o disposto no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
DISPOÑO:
Artigo único.-Modifícase o artigo 2 da Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador e se nomea o Consello Regulador provisional, que queda redactado da seguinte maneira:
«Artigo 2º.-Nomeamento do Consello Regulador provisional.
Noméase, por proposta do sector, o Consello Regulador da indicación xeográfica protexida Grelos de Galicia, con carácter provisorio ata que se celebren eleccións na forma determinada pola normativa vixente.
Queda formado polos membros seguintes:
-Presidente: José Luis Dadín Rivadas.
-Vogais polo sector produtor:
Begoña Gaute Verdes.
Adalia Fraga Fraga.
Secundino Oural Sanjurjo.
Alejandro Dafonte Liste.
Mª Teresa Santamarina Alonso.
-Vogais polo sector de operadores-comercializadores e almacenistas en fresco:
Javier Alvela Edreira.
José Manuel Fraga Prieto.
Álvaro Lis Fernández.
Lorena López Rocha.
Santiago Galego Castro.
-Vogais polo sector das industrias de procesamento:
Divina Castelo Rey.
Verónica Núñez López.
Marcos Cid Cid.
José Posada González.
Guillermo Díez Iglesias».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de abril de 2010.
Samuel Jesús Juárez Casado
Conselleiro do Medio Rural
CORRECCIÓN de erros.-Orde do 23 de abril de 2010 pola que se establecen as bases reguladoras e se convocan subvencións para establecer servizos de transporte público nocturno a lugares de lecer baixo a marca NoiteBús.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 07/05/2010

Advertidos erros na devandita orde, publicada no DOG nº 81, do 30 de abril de 2010, cómpre facer as seguintes correccións:
-Na páxina 7.288, no punto 1 do artigo 6, onde di: «...unha tarifa unificada e obrigatoria de 3 euros (3 ).», debe dicir: «...unha tarifa unificada e obrigatoria de dous euros con cincuenta céntimos (2,50 )».
CORRECCIÓN de erros.-Orde do 7 de abril de 2010 pola que se establecen as bases reguladoras para a concesión de subvencións para a prevención e defensa contra os incendios forestais en comunidades de montes veciñais en man común e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 06/05/2010

Advertidos erros na versión en galego da Orde do 7 de abril de 2010 pola que se establecen as bases reguladoras para a concesión de subvencións para a prevención e defensa contra os incendios forestais en montes veciñais en man común e se convocan para o ano 2010, publicada no DOG nº 67, do 12 de abril, procede a súa corrección, do seguinte xeito:
a) No artigo 10º.-Execución da subvención, onde di: «Unha vez que os traballos propostos sexan inspeccionados e ratificada a súa viabilidade polo distrito forestal, o beneficiario achegará as fichas Sixpac correspondentes ás zonas de actuación, segundo o formato que figura no anexo VIII», debe dicir: «Unha vez que os traballos propostos sexan inspeccionados e ratificada a súa viabilidade polo distrito forestal, e en calquera caso despois da aprobación do expediente por parte da Consellería do Medio Rural, o beneficiario achegará as fichas Sixpac correspondentes ás zonas de actuación, segundo o formato que figura no anexo VIII. Este anexo completarase por separado para cada unha das actuacións subvencionadas na resolución de aprobación. En cada anexo especificarase o tipo de actuación que corresponde coas fichas Sixpac».
b) No artigo 13º.-Reintegro, onde di: «e) Incumprimento da obriga de adoptar as medidas de difusión contidas na Lei 9/2007 e na lexislación europea», debe dicir: «e) Incumprimento da obriga de adoptar as medidas de difusión contidas na Lei 9/2007, no Regulamento (CE) 1974/2006, da Comisión, do 15 de decembro, polo que se establecen disposicións de aplicación do Regulamento (CE) 1698/2005, do Consello, relativo á subvención ao desenvolvemento rural a través do Fondo Europeo Agrícola de Desenvolvemento Rural (Feader) e no resto da normativa de aplicación».
c) No artigo 19º.-Actividades subvencionables, engádeselle un punto sexto ao artigo co seguinte texto: «6. As adquisicións relacionadas nas alíneas d), e), f) e g) do punto anterior só poderán ser subvencionadas no caso de que o beneficiario realice os traballos por medios propios».
d) Por último, ao longo de todo o texto, onde di: «roza baixo arboredo», debe dicir: «roza en monte arbóreo».
ORDE do 22 de setembro de 2010 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas pola Orde do 15 de marzo de 2010.
CONSELLERÍA DO MEDIO RURAL — III. OUTRAS DISPOSICIÓNS — 28/09/2010

Pola Orde, do 29 de xaneiro de 2009, da Consellería do Medio Rural (Diario Oficial de Galicia nº 24, do 4 de febreiro), modificada pola Orde do 19 de febreiro de 2010 (Diario Oficial de Galicia nº 38, do 25 de febreiro), establecéronse as bases reguladoras das axudas aos plans de reestruturación e reconversión do viñedo en Galicia con vixencia indefinida.
Por Orde do 15 de marzo de 2010 (Diario Oficial de Galicia nº 58, do 26 de marzo) convocáronse para o ano 2010.
No artigo 8 da dita Orde do 15 de marzo de 2010, relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.
1. Amplíase a dotación orzamentaria prevista na orde desta consellería, do 15 de marzo de 2010 (Diario Oficial de Galicia nº 58, do 26 de marzo), pola que se convocan para o ano 2010 as axudas aos plans de reestruturación e reconversión de viñedo en Galicia.
2. O incremento de dotación para o exercicio 2010 é de 3.000.000,00 euros, con cargo á aplicación orzamentaria 13.02.713-C 772.1 dos orzamentos da Comunidade Autónoma de Galicia para o ano 2010. Para exercicios futuros, con cargo á mesma aplicación orzamentaria 13.02.713-C 772.1, auméntase a dotación en 500.000,00 euros no exercicio 2011.
3. Tamén se poderán utilizar outros remanentes adicionais que poidan existir na mesma aplicación. En todo caso, a concesión das axudas aos plans de reestruturación e reconversión do viñedo en Galicia, estará condicionada á existencia de crédito axeitado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 15 de marzo de 2010.
Santiago de Compostela, 22 de setembro de 2010.
Samuel Jesús Juárez Casado
Conselleiro do Medio Rural
CORRECCIÓN de erros.-Orde do 14 de abril de 2010 pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, e se procede á súa convocatoria para o ano 2010, co cofinanciamento de fondos Feder.
CONSELLERÍA DE CULTURA E TURISMO — III. OUTRAS DISPOSICIÓNS — 06/05/2010

Advertido erro na devandita orde, publicada no DOG nº 84, do mércores 5 de maio de 2010, cómpre efectuar a oportuna corrección:
Nas páxinas 7.707 e 7.708 os anexos publicados deben substituírse polos seguintes:
Ver referencia pdf "08500D006P060.PDF"
CORRECCIÓN de erros.-Orde do 1 de setembro de 2010 pola que se establecen as normas para a realización de préstamos de documentos entre os arquivos propios e xestionados pola comunidade autónoma e as oficinas da Xunta de Galicia.
CONSELLERÍA DE CULTURA E TURISMO — I. DISPOSICIÓNS XERAIS — 30/09/2010

No Diario Oficial de Galicia número 174, do día 9 de setembro de 2010, publicouse a citada orde. Advertidos erros no seu texto, procédese á súa corrección nos seguintes termos:
Na páxina 15.726, columna esquerda, onde di: «O artigo 801.1º», debe dicir: «O artigo 80.1º».
Na páxina 15.727, anexo II, deberá suprimirse do logo «Arquivo de Galicia». No mesmo anexo, na columna da dereita, correspondente aos datos do documento, onde di «sinatura» debe dicir «signatura».
ORDE do 17 de setembro de 2010 pola que se reduce o crédito dispoñible para o financiamento das axudas previstas na Orde do 7 de xullo de 2010 pola que se establecen as bases reguladoras para o Plan Renove de instalacións individuais domésticas de gas na Comunidade Autónoma de Galicia, e se procede á convocatoria para o ano 2010 das axudas para a renovación dos equipamentos.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 28/09/2010

O 15 de xullo publicouse no DOG a Orde do 7 de xullo de 2010 pola que se establecen as bases reguladoras para o Plan Renove de instalacións individuais domésticas de gas na Comunidade Autónoma de Galicia, e se procede á convocatoria para o ano 2010 das axudas para a renovación dos equipamentos ( IN411A-presentación telemática).
A dispoñibilidade orzamentaria prevista inicialmente no artigo 2º da Orde do 7 de xullo de 2010 para o financiamento das axudas, con cargo á partida 08.04.732-A.780.0 foi de 499.000 euros.
Tendo en conta o tempo transcorrido e a evolución das solicitudes presentadas estímase que o crédito dispoñible non se esgotará coa finalización do prazo polo que para satisfacer outros compromisos aos cales se teñen que facer fronte de forma urxente, esta consellería decidiu reducir o crédito dispoñible para o financiamento das axudas previstas na Orde do 7 de xullo de 2010 á cantidade de 250.000 euros quedando o resto do crédito liberado.
En consecuencia, de acordo co uso de facultades que me confire a Lei 1/1983, do 22 de febreiro, da Xunta e a súa Presidencia, e Decreto 324/2009, do 11 de xuño, polo que se establece a estrutura orgánica da Consellería de Economía e Industria.
DISPOÑO:
Artigo 1º
A dispoñibilidade orzamentaria para o financiamento das axudas previstas na Orde de 7 de xullo de 2010, con cargo á partida 08.04.732-A.780.0 redúcese a 250.000 euros.
Artigo 2º
Esta modificación non afecta o prazo establecido na Orde do 7 de xullo de 2010 para a presentación das solicitudes.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de setembro de 2010.
Javier Guerra Fernández
Conselleiro de Economía e Industria
ORDE do 7 de setembro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 21/09/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único
1. Inclúense no anexo VII do Decreto 164/2005, do 16 de xuño, procedementos para os cales está habilitado o Rexistro Telemático da Xunta de Galicia, e queda habilitado cos efectos previstos no seu artigo 5.1º o seguinte procedemento:
MR237B.-Axudas ás agrupacións de defensa sanitaria de Galicia.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-
de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de setembro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 9 de setembro de 2010 pola que se dá publicidade aos convenios de colaboración subscritos por este ente público no segundo cuadrimestre do ano.
INSTITUTO ENERXÉTICO DE GALICIA — III. OUTRAS DISPOSICIÓNS — 15/09/2010

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos polo Instituto Enerxético de Galicia no segundo cuadrimestre do ano 2010 e que se relacionan no anexo a esta resolución.
Santiago de Compostela, 9 de setembro de 2010.
Eliseo Diéguez García
Director do Instituto Enerxético de Galicia
ANEXO
Nº 1.
Título: convenio de colaboración entre o Instituto Enerxético de Galicia (Inega) e o Instituto para a Diversificación e Aforro da Enerxía (IDAE), para a definición e posta en práctica das actuacións de apoio público recollidas no Plan de Enerxías Renovables (PER) 2005-2010 no ámbito territorial da Comunidade Autónoma de Galicia para o ano 2010.
Obxecto: a través deste convenio o Inega vai canalizar e xestionar os fondos que o IDAE achega con cargo aos orzamentos xerais do Estado, para financiar actuacións de apoio público recollidas no Plan de Enerxías Renovables (PER) 2005-2010.
Sinatura: 18-maio-2010.
Importe: 853.344 .
ORDE do 9 de setembro de 2010 pola que se fixan os prezos de venda ao público de diversas publicacións da Consellería de Cultura e Turismo.
CONSELLERÍA DE CULTURA E TURISMO — III. OUTRAS DISPOSICIÓNS — 17/09/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
DISPÓN:
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 9 de setembro de 2010.
Roberto Varela Fariña
Conselleiro de Cultura e Turismo
ANEXO
-Regreso á orixe. Unha viaxe contemporánea, Xerusalén, Roma, Santiago. 25 .
-Faustino Santalices. Tradición musical galega. 15 .
-Miradoiro Galicia. 30 .
-Onde van os personaxes cando remata a novela?=¿Dónde van los personajes cuando la novela se acaba?=Where do characters go when the story is over? 10 .
-Sopa de xarope de amora. 13,50 .
-Anthology of Galician literature=Antoloxía da literatura galega (1196-1981). 25 .
-Giseliña. 10 .
-Bas Jan Ader. Entre dos tierras. 16 .
-Granada. Na Alhambra á tardiña, poema sinfónico para orquestra. 50 .
-Urbanismo en Lugo 1917-1970: Documentos de urbanismo no Arquivo Histórico Provincial de Lugo. 35 .
-Vieira. Pecten Maximus. 0,30 .
-Santiago Peregrino. Juan de Juanes. 0,30 .
-Revista de Investigación del Camino de Santiago y las Peregrinaciones. Ad limina. (Volumen I. Año 2010). 30 .
-Museo das Peregrinacións e de Santiago. 1 .
-Afro Modern. Viajes a través del atlántico negro. 30 .
-Actuacións arqueolóxicas. Ano 2008. 21 .
-Ao pé do prelo. 21 .
-Pel & Madeira. Repertorio básico para gaita e percusión galegas. Volume I, Cuarteto Tradicional. 35 .
-From I to J. 31 .
-Cámara Barroca. 30 .
-Translatio Sancti Iacobi. A travesía marítima do Apóstolo. 7 .
-A aventura modernista nas coleccións do Museo Nacional dArt de Catalunya. 20 .
ORDE do 8 de setembro de 2010 pola que se fai pública a ampliación dos importes existentes para a concesión das axudas previstas na Orde do 10 de marzo de 2010 pola que se establecen as bases que regulan para o exercicio do ano 2010 as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 17/09/2010

A orde da Consellería de Traballo e Benestar do 10 de marzo pola que se establecen as bases que regulan para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á convocatoria, establece no seu artigo 2.2º que os créditos estimados que financian os programas contidos na orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Como queira que existen dotacións que poden ser utilizadas para os programas de cooperación con entidades sen ánimo de lucro procedentes de remanentes doutras convocatorias e de incorporacións de créditos, cómpre realizar e publicar esta ampliación dos créditos destinados ás axudas que poderán ser concedidas ao abeiro da referida Orde do 10 de marzo de 2010, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total dos créditos para o financiamento das axudas previstas na Orde do 10 de marzo de 2010 pola que se establecen as bases que regulan para o exercicio do ano 2010, as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro e se procede á súa convocatoria para o ano 2010, na aplicación 12.04.322A.481.1 polos importes de 276.994,85 euros no código de proxecto 2009 01 010 e de 19.319,67 euros no código de proxecto 2007 00 667.
Artigo 2º
Esta modificación non afecta ao prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de setembro de 2010.
Beatriz Mato Otero
Conselleira de Traballo e Benestar
ORDE do 9 de setembro de 2010 pola que se fai pública a ampliación da dotación orzamentaria para a concesión das axudas establecidas na Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 17/09/2010

A Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
Dispoño:
Artigo 1º
Amplíase o importe total das axudas que se van conceder ao abeiro da Orde do 22 de abril de 2010 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 79, do 28 de abril), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.1, código de proxecto 2010 00747 polo importe de 4.312.129,59 euros.
12.04.322C.470.1, código de proxecto 2009 01001 polo importe de 577.300 euros.
12.04.322C.470.1, código de proxecto 2009 01072 polo importe de 236.460,21 euros.
12.04.322C.470.1, código de proxecto 2003 00450 polo importe de 39.880 euros.
12.04.322C.472.2, código de proxecto 2010 00775 polo importe de 207.496,16 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de setembro de 2010.
Beatriz Mato Otero
Conselleira de Traballo e Benestar
ORDE do 7 de setembro de 2010 pola que se resolve a convocatoria de subvencións para o cofinanciamento do Programa de apertura de centros educativos públicos fóra do horario lectivo nos concellos de Galicia para o ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/09/2010

Cumpridos os trámites establecidos no artigo 9 da orde desta consellería do 17 de marzo de 2010 (DOG do 25 de marzo) pola que se establecen as bases e se convocan, en réxime de concorrencia competitiva, subvencións para o cofinanciamento do Programa de apertura de centros educativos públicos fóra do horario lectivo nos concellos de Galicia, esta consellería
RESOLVE:
Primeiro.-Publicar a relación de subvencións concedidas, de acordo co artigo 12 da orde de convocatoria, para o cofinanciamento do Programa de apertura de centros educativos públicos fóra do horario lectivo nos concellos de Galicia segundo figura no anexo.
Segundo.-Contra esta resolución, que esgota a vía administrativa, os interesados poderán interpoñer recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de setembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "17800D002P007.PDF"
Ver referencia pdf "17800D004P011.PDF"
ORDE do 26 de agosto de 2010 pola que se fixa o prezo de venda ao público da publicación Recursos de información: elaboración de guías de uso.
CONSELLERÍA DE SANIDADE — III. OUTRAS DISPOSICIÓNS — 15/09/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que relaciona no anexo.
2. Este prezo entenderase, de ser o caso, co IVE incluído.
Santiago de Compostela, 26 de agosto de 2010.
Mª del Pilar Farjas Abadía
Conselleira de Sanidade
ANEXO
Recursos de información: elaboración de guías de uso: 10 .